ຜູ້ນໍາຝ່າຍຄ້ານຣັດເຊຍ ຮຽກຮ້ອງໃຫ້ປະທ້ວງ ຕໍ່ຕ້ານທ່ານພູຕິນ (ເບິ່ງວີດີໂອ)
ຜູ້ນໍາຝ່າຍຄ້ານຣັດເຊຍ ໃຫ້ຄໍາໜັ້ນສັນຍາ ທີ່ຈະທໍາການ ປຸກລະດົມຢ່າງສັນຕິ ຕໍ່ຕ້ານການເລືອກຕັ້ງທ່ານພູຕິນ ເປັນປະທານາທິບໍດີນັ້ນ.
ຜູ້ນໍາຝ່າຍຄ້ານາຂອງຣັດເຊຍທ່ານ Alexei Navalny ໄດ້ໃຫ້ຄຳໝັ້ນສັນຍາວ່າ ຈະ ປຸກລະດົມໃຫ້ທຳການຂັດຂືນແບບສະຫງົບຕໍ່ອັນທີ່ທ່ານເອີ້ນວ່າ ການປຸ້ນສະດົມເອົາ ການເລືອກຕັ້ງປະທານາທິບໍດີ ຂອງທ່ານ Vladimir Putin ນັ້ນ ທ່ານ Navalny ກ່າວວ່າ ຫລາຍສິບພັນຄົນຈະພາກັນອອກມາເດີນຂະບວນປະທ້ວງ ຢູ່ຕາມຖະໜົນຫົນທາງໃນເມືອງຕ່າງໆຂອງຣັດເຊຍ ແລະຈະດໍາເນີນການປະທ້ວງຢູ່ ຕໍ່ໄປຈົນກວ່າຄຳຮຽກຮ້ອງຂອງພວກເຂົາເຈົ້າຈະໄດ້ຮັບການສະໜອງຕອບ ຕຳຫຼວດໄດ້ຈັບກຸມທ່ານ Navalny ແລະພວກຝ່າຍຄ້ານອີກຫຼາຍຮ້ອຍຄົນທີ່ໃຫ້ການ ສະໜັບສະໜຸນໃນລະຫວ່າງການໂຣມຊຸມນຸມຕໍ່ຕ້ານທ່ານ ພູຕິນ ທີ່ກຸງມົສກູ ໃນວັນ ຈັນວານນີ້ ຕໍ່ມາທ່ານໄດ້ຖືກປ່ອຍຕົວ ພວກປະທ້ວງຫຼາຍຄົນພາກັນຮ້ອງໂຮວ່າ "ຣັດ ເຊຍທີ່ປາສຈາກພູຕິນ,” ແລະ “ກຳລັງຂອງຊາວຣັດເຊຍຫຼາຍໆລ້ານຄົນ ບໍ່ແມ່ນເຈົ້າ ໜ້າທີ່ຕຳຫຼວດ ” ໃນຂະນະດຽວກັນ ພວກສະໜັບສະໜຸນທ່ານພູຕິນຫລາຍພັນຄົນກໍພາກັນໂຮມຊຸມ ນຸມເດີນຂະບວນແລະໂບກທຸງຣັດເຊຍຢູ່ນອກວັງ Kremlin ນາຍົກລັດຖະມົນຕີພູຕິນ ໄດ້ຊະນະການເລືອກຕັ້ງປະທານາທິບໍດີໃນວັນອາທິດຜ່ານ ມານີ້ ດ້ວຍຄະແນນສຽງອັນຖ້ວມລົ້ນ ບັນດານັກສັງ ເກດການຂອງຢູໂຣບກ່າວວ່າ ການເລືອກຕັ້ງນີ້ເປັນທີ່ຈະແຈ້ງວ່າ ມີຄວາມລຳອຽງເຂົ້າຂ້າງທ່ານພູຕິນ ນອກນັ້ນ ເຂົາເຈົ້າຍັງໄດ້ລາຍງານວ່າ ມີການປ່ອນບັດແບບບໍ່ປົກກະຕິ ໃນນຶ່ງສ່ວນສາມຂອງ ໜ່ວຍປ່ອນບັດ ທ່ານພູຕິນເອີ້ນການເລືອກຕັ້ງໃນຄັ້ງນີ້ວ່າ “ເປັນທີ່ເປີດເຜີຍ ແລະເປັນການແຂ່ງຂັນ ທີ່ບໍ່ມີການສໍ້ໂກງ ”